Prydblåhegg

Prydblåhegg (Amelanchier ovalis) er en løvfellende busk i rosefamilien.

Den blir opptil tre meter høy  og har svart bark og dunete årsskudd. Den har ikke torner. Bladene er ovale og grovtannede, og om høsten blir bladene dyprøde. Blomstene er kremhvite og sitter i opprette klaser. Frukten er et blåsvart bær, som ser ut som et miniatyreple med varige begerblad. Busken vokser på steinete steder og åpen skog, for det meste oppe i høyden og på kalkstein. Arten er utbredt i Europa, Nord-Afrika og Sørvest-Asia og finnes nordover til Belgia, Tyskland og Polen.

Litteratur

Eksterne lenker 

 

Maleae